title: Gouel (deiz)
text: Ur gouel a zo ur prantad amzer, un devezh peurvuiañ, meur a hini a-wechoù, ma klask ur strollad tud, pe un darn eus an denelezh, ober ul lid pe kaout un tamm laouenidigezh en enor d'un darvoud istorel, pe d'un den. Prantad ar gouelioù a c'hell bezañ hini ul lid relijiel pe geodedel. Bez ez eus gouelioù evit abegoù foran : gouel en enor d'ar vro, d'ur sant pe evit degas soñj d'un darvoud pozitivel (trec'h, savadur, dieubidigezh...) pe en enor d'ur sant, d'un den illur pe evit lidañ ar mareadoù, diwezh an eost hag all. Gouelioù prevez a vez ivez evit enoriñ un den pe ur strollad tud, evit lidañ deiz-ha-bloazioù, disoc'hoù mat, produioù nevez...
  
  Gouel ha fest
  E brezhoneg e reer gant ar gerioù gouel ha fest en un doare disheñvel. 
  
  Lavaret eo bet gant lod ne veze ket implijet gwechall ar ger gouel evit an darvoudoù amrelijiel. Koulskoude e vije bet kavet gant Gwennole ar Menn implij ar ger gouel evit fest lik e-kreiz an . 
  Tud all a respont n'eo ket ur wennili a ra an hañv, nag ur skouer hec'h-unan ur reolenn, dreist-holl mar deo kontrol d'ar boaz.
  
  Deizioù Gouel e Breizh
  Er broioù kristen e lider
  Nedeleg ha Pask, 
  Gouel an Hollsent, Gouel ar Rouaned.
  Darn zo gouelioù-berz, darn all n'int ket.
  Er broioù katolik, gouelioù sent ha sentezed
  Gouel Erwan
  Gouel Yann
  Gouel Padrig
  Gouel Mikael
  Gouel Maria-Meurzh
  Gouel Maria-Hanter-Eost
  
  E Breizh e vez stag sent ar vro eus lec'hioù resis, ha komz a reer muioc'h eus pardonioù eget eus gouelioù neuze. 
  
  Un nebeud gouelioù sent zo chomet er broioù protestant:
  Gouel Dewi e Kembre
  
  Nevesoc'h eo ar gouelioù broadel pe stadel, evel 
  Gouel al Labourerien, d'ar 1añ a viz Mae
  Gouel ar Republik, d'ar 14 a viz Gouhere
  Gouel ar Mammoù, savet gant Philippe Pétain, Gouel ant Tadoù
  
  Gouelioù aet da get
  Gant ar relijionoù kozh e oa ivez gouelioù aet da get ganto:
  ar Saturnalioù hag ar Bakanalioù, e Roma gozh
  
  Da vezañ kendalc'het
  
  Gouelioù